जम्मू शैह‌्‌‌‌‌रै थमां तकरीबन इक सौ चार-पंज किलोमीटर दूर प्हाड़ा आली बक्खी बस्सें दा एह् ग्रां चपासेआ प्हाड़ियें कत्रै घिरे दा ऐ। इत्थूं दे सिद‌्धे-सारे बसनीकें दा रौह‌्न-बौह‌्न, बरतन-ब्यहार ते गल्ल-बात बी उंदे आगंर गै सिद्‌धी-सादी ऐ। छल-कपट ते दुनियाबी दखाबें शा सदा दूर रौह‌्ने आले मैह‌्नती ते गुरबत दे मारे लोक, गीत-लंगीत, कलाएं ते धार्मक अनुश्ठानें, पूजा-पाठें आदि च रुज्झियै अपना जीवन बे-फिकर, सुखी ते अक्सर रंगीन बनाई लैंदे न। अत्र-दाने, पैसे-धेले ते खाने-लाने दी तंगी दे शकार नौ-जुआन पैसा-धेला कमान, बेह‌्ले दिनें च अर्थात् जदूं खेती-‘बाड़ी दा कम्म नेई होंदा तां एह‌् कटरा, जम्मू, उधमपुर, जलंधर(पंजाब) बगैरा जनेह‌् नग्गरें ते शैह‌्‌रें च जाइयै अपना कम्म-काज करदे न ते पैसा किट्ठा करदे न, फ्ही जदूं राही-बाही दा वक्त औंदा ऐ दां ओह् जुआन अपने घरें बापस परतोई औंदे ने ते खेती –बाड़ी दा कम्म सम्हाली लैदें न। किश लोक नौकरी पेशा बी हैन जेह‌्के रियासत च बक्ख-बक्ख मैह‌्कमें च ते बक्ख-बक्ख थाह‌्‌रें पर कम्म करदे न। किश जुआन गभरू ते अधकड़ लोक पुलस ते फौज च बी नौकरी करा करदे न।